Покана
за кандидатстване по модул „Постдокторанти” от Националната програма „Млади учени и постдокторанти-2” (НПМУПД-2),

Селскостопанска академия (ССА) стартира прием на документи по Националната програма „Млади учени и постдокторанти-2” (НПМУПД-2), модули „Постдокторанти“, със следните условия:.
 
1. Кандидати по модула „постдокторанти” (ПД) могат да бъдат учени с придобита ОНС „доктор“ в страната или в чужбина. Те трябва да покриват минималните национални изисквания за ОНС „доктор“ по научната област и професионално направление, в което кандидатстват.
2.  Кандидатите трябва да отговарят на определението за „постдокторант”:  учен, който е придобил първа ОНС “доктор”, но не повече от пет години след придобиването ѝ (денят, в който дисертационният труд е защитен успешно). Това условие е валидно за целия период на участието им в програмата  до 1 декември 2023 г. за първи етап, до 1 октомври 2025 г. за втория етап. 
3. Кандидатите могат да бъдат и външни[footnoteRef:1] за структурните звена на ССА. В този случай, те представят писменото съгласие на висшето училище или научна организация в страната, от която мигрират за: [1:  Всички служители на структурните звена на ССА се смятат за вътрешни за организацията кандидати] 

-  участието им в програмата като постдокторанти в структурни звена на ССА; 
- ползване на неплатен отпуск за периода на участие като постдокторанти в структурно звено на ССА, при условие, че бъдат одобрени и запазване на щатното им място.
4. Кандидатите от структурните звена на ССА, които отговарят на посочените по-горе изисквания и в случаите на класиране, могат да бъдат назначавани като ПД на допълнителен договор за работа на непълен работен ден в структурното звено, в което работят.
5.  При кандидатстване за ПД в ССА, всеки кандидат трябва да подаде проектно предложение, което да отговаря на следните изисквания: 
· да е с актуална тематика и на високо научно ниво, 
· да е с представена детайлна работна програма за периода на проекта и подробен финансов план, придружен с обосновка. 
5.1. Предложението се подава на български или на английски език, в съответствие с разработените от ССА критерии и насоки за кандидатстване, които са част от поканата/ обявата за набиране и подбор на постдокторанти.
5.2. Срокът за изпълнение на проектното предложение следва да бъде до 10 месеца с възможност за продължение, но не повече от 2 месеца в периода на изпълнение на програмата.
6. Кандидат за позицията „постдокторант“ преминава от първи във втори етап на програмата без конкурс, за да довърши работата по научното си изследване, след одобрение на отчета за извършената до момента работа, ако при кандидатстването през първия етап е предвидена продължителност от 12 месеца, и ако той продължава да отговаря на определението за „постдокторант“. 
7. Допустими кандидати са служителите на структурните звена на ССА, които имат програмна акредитация за образователната и научна степен „доктор“ от Националната агенция за оценяване и акредитация (списък на институтите може да се намери на следния линк: https://agriacad.bg/en/phd-students/accredited-doctoral-programs), за специалности от следните научни области и професионални направления, съгласно Постановление № 125 от 24 юни 2002 г. на Министерския съвет:
- Социални, стопански и правни науки - 3.8 Икономика.
- Природни науки, математика и информатика - 4.3 Биологически науки.
- Технически науки - 5.1 Машинно инженерство, 5.7 Архитектура, строителство и геодезия и 5.12 Хранителни технологии.
- Аграрни науки и ветеринарна медицина - 6.1 Растениевъдство, 6.2 Растителна защита и 6.3 Животновъдство.
8. Кандидатите за участие в модулите  ПД могат да бъдат както български, така и чужди граждани.
9.  Кандидатите, които отговарят и на двете определения - МУ и ПД могат да кандидатстват само по едната процедура/обява/покана.

Необходими документи за участие в конкурса по модул „Постдокторанти“:
1. Заявление за участие в програмата (свободен текст).
2. Сканирано копие на дипломата за „доктор“. 
2.	Доказателства, че кандидатът извършва научноизследователска дейност: автобиография с приложения (списък на публикациите, списък на проектите, с участието на кандидата, списък на участията в научни прояви, всички описани детайлно по години за цялата научна кариера), трудови договори, дипломи за квалификация и обучения.
3. Проект (по образец)										https://agriacad.bg/uploads/files/e71c73520128b5543b57a503b73f01dc.docx
[bookmark: _GoBack]При допустимост на по-голям брой кандидати от възможния брой за подпомагане ще бъде приложена процедура за оценка по следните критерии: виж насоки за кандидатстване и методика за оценка на проекти.

Документите се подават в „pdf” формат на имейл: ssa_nauka@agriacad.bg.
Конкурсната програма стартира на 9 август 2022 г. местно време и приключва в 17.00 часа (местно време) на 9 септември 2022 г. 


Подробна информация е налична на следния линк:	https://agriacad.bg/bg/science-and-education/programs/np-mladi-ucheni-i-postdoktoranti2-2





